จ่าสิบเอก ก่อเหตุกราดยิงบริเวณป่าศรัทธารวม จังหวัดนครราชสีมา มีผู้ได้รับบาดเจ็บและเสียชีวิตหลายราย
จ่าสิบเอก ก่อเหตุกราดยิงบริเวณป่าศรัทธารวม จังหวัดนครราชสีมา มีผู้ได้รับบาดเจ็บและเสียชีวิตหลายราย ตำรวจอยู่ระหว่างปิดล้อมพื้นที่และเร่งตามตัวผู้ก่อเหตุที่ยังหลบหนีพันตำรวจเอก กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยถึงกรณีเหตุกราดยิงในพื้นที่บริเวณวัดป่าศรัทธารวม ใกล้โรงเรียนบุญวัฒนาและ บริเวณห้างเทอมินอล 21 จังหวัดนครราชสีมา ว่า จากรายงานเบื้องต้นทราบว่า คนร้ายที่ก่อเหตุคือ จ.ส.อ.จักรพันธ์ ถมมา ได้ใช้อาวุธปืนสงคราม กราดยิงผู้บริสุทธิ์ได้รับบาดเจ็บและเสียชีวิตหลายราย พร้อมทั้งใช้รถยนต์ฮัมรี่ สีเขียว (ทหาร) ในการก่อเหตุหลบหนี จึงขอแจ้งเตือนประชาชนในบริเวณดังกล่าวออกจากพื้นที่ใกล้เคียง พร้อมระมัดระวังตัว ไม่เข้าใกล้พื้นที่ที่มีการก่อเหตุ โดยขอความร่วมมือ ฟังคำสั่งจากเจ้าหน้าที่ที่ปฏิบัติหน้าที่บริเวณดังกล่าว โปรดอย่าเข้าไปมุงดู เบื้องต้นยังไม่สามารถยืนยันจำนวนผู้บาดเจ็บและผู้เสียชีวิตได้ โดยขณะนี้ ตำรวจยังอยู่ระหว่างเร่งปิดล้อม สกัดกั้นและติดตามจับกุมคนร้ายที่ก่อเหตุ หากมีความคืบหน้าจะรายงานให้ทราบต่อไป